อย่าลืม 2 หุ้นร้อนวิ่งเข้ามาตรการกำกับการซื้อขาย เริ่มวันนี้!
 ตลท. จับ FVC-UREKA เข้ามาตรการสกัดหุ้นร้อนระดับ 1 : Cash Balance เริ่ม 21 ต.ค. - 10 พ.ย. 58 โดยราคาหุ้น FVC เปลี่ยนแปลง 29.49% มูลค่า 164.33 ล้านบาท ขณะที่ราคาหุ้น UREKA เปลี่ยนแปลง 21.64% มูลค่า 112.28 ล้านบาท
21 ต.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ให้บริษัท ฟิลเตอร์ วิชั่น จำกัด (มหาชน) หรือ FVC,ใบสำคัญแสดงสิทธิในการจองซื้อหุ้นสามัญ ของบริษัท ฟิลเตอร์ วิชั่น จำกัด (มหาชน) ครั้งที่ 1 หรือ FVC-W1 และบริษัท ยูเรกา ดีไซน์ จำกัด (มหาชน) หรือ UREKA ,ใบสำคัญแสดงสิทธิในการจองซื้อหุ้นสามัญ ของบริษัท ยูเรกา ดีไซน์ จำกัด (มหาชน) ครั้งที่ 1 หรือ UREKA-W1 เป็นหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance เริ่มวันที่ 21 ต.ค. 2558 สิ้นสุดวันที่ 10 พ.ย. 2558
 โดยราคาหุ้น FVC วานนี้ (20 ต.ค.) เปลี่ยนแปลง 29.49%มูลค่า 164.33ล้านบาท ขณะที่ราคาหุ้น UREKA เปลี่ยนแปลง 21.64%มูลค่า 112.28ล้านบาท